”Derfor er det muligt, at det er i strid med paragraf 131 i straffeloven. Hvis det skal overtræde den lov, så skal man have til hensigt at udgive sig for at være en offentlig myndighed.”  Hvad taler for det?  ”Hun præsenterer et budskab, som om det er fremsat af en offentlig myndighed. Ellers kunne du have lavet et hvilket som helst andet design. Når du aktivt tager elementer fra en offentlig myndighed, så må det være din hensigt at udgive dig for at være dem,” siger Lotte Helms.  Og hvad taler imod?  ”Det er, at hun ikke konkret bruger Sundhedsstyrelsens logo eller aktivt skriver, at det kommer fra dem. Det betyder, at der vil ligge en vurdering, og derfor kan vi ikke være helt sikre. Havde der nu stået ”hilsen Sundhedsstyrelsen,” så havde der slet ikke været nogen tvivl.”